Bitung

Bitung, estas marborda urbego en insulo Sulaveso, en provinco Norda Sulaveso en Indonezio. Bitung konsistas el 8 distriktoj. La urbego ricevis sian loknomon de arbo Barringtonia asiatica kreskiĝanta en la ĉirkaŭaĵo. Geografio Bitung situas en norda parto de la insulo laŭ marbordo. Administre apartenas al la urbego la kontraŭa insuleto. Provinca ĉefurbo Manado troviĝas 33, Makassar 972, Balikpapan 974, Denpasar 1575, Surabajo 1684, Semarang 1885, Jogjakarto 1937, Bandungo 2156, ĉefurbo Ĝakarto 2204, Palembang 2319, Bandar Lampung 2338, Batam 2346, Pekanbaru 2635, Medano 2948, Banda Aceh 3339 kilometrojn (aere) [1]. Historio Originale Bitung estis loĝita de indiĝenoj, baldaŭ pluraj popoloj alvenis. En la 16-a jarcento unue portugaloj, poste nederlandanoj, britoj vizitis la insulon. La nederlandanoj akiris la plenan insulon en 1905, kiu daŭris ĝis la japana dominado (1942-1945). Bitung mem fokusiĝis ĝuste pro la japana okupo, sed samtempe graviĝis la mara fiŝkaptado. Bitung urbiĝis en 1975, poste evoluis pro la haveno. Ekonomio Bitung estis nomita speciala ekonomia zono en 2014. Prioritataj sektoroj estas kuracherba apoteko, fiŝindustrio kaj kokosa prilaborado. Pri frue oni laboris en plantejoj aŭ fiŝkaptadis aŭ produktis ŝipojn. Populacio La plej granda parto de la populacio estas indiĝenoj, krome estas ĉinoj kaj indonezianoj el Javo. Religio Sulaveso estas ponto inter la katolika Filipinoj kaj ceteraj insuloj de Indonezio. La loĝantoj apartenas plejparte al la protestantoj (59,87%), la islamo enradikiĝis en 1630 (nuntempe 36,48%), estas ankaŭ katolikoj (3,32%), fine budhistoj, konfucianistoj (malpli ol 1%). Trafiko Bitung havas trairan ĉefvojon laŭ la marbordo, krome kuras vojo al la provinca ĉefurbo Manado. La marhaveno havas rektan pasaĝeran trafikon kun Davao dum 3 tagoj. Klimato Bitung havas tropikan pluvarbaran klimaton (Af). En ĉiuj monatoj pluvas, resume jare 2843 mm. La averaĝa jara temperaturo estas 26,5 °C kaj varias inter 22-31 °C. Ne estas grandaj diferencoj inter la monatoj. Vidindaĵoj pluraj preĝejoj (moskeoj, kirkoj, temploj) naturparko proksime (1 vojaĝhoro) plaĝoj kun feriejoj plonĝado japana monumento Fontoj WikiTrans